O tânăra în vârstă de 16 ani din Brăila și-a găsit sfârșitul într-un teribil accident provocat de iubitul ei, care s-a urcat beat la volan.
Se pare că șoferul a pierdut controlul mașinii, a părăsit partea carosabilă și a lovit de mai mulţi pomi situaţi pe marginea Drumului Judeţean 211 D.
Tragedia a avut loc duminică dimineața, 3 februarie, la intrarea în satul Florica, comuna Roșiori, când autoturismul în care se afla Ana Maria împreună cu iubitul ei, Andrei, în vârstă de 23 de ani, a derapat de pe carosabil și a lovit violent mai mulți copaci de pe marginea drumului, potrivit jurnalbr.ro.
Impactul a fost atât de puternic încât trupul neînsufleţit al fetei a fost găsit pe marginea drumului.
De asemenea, oamenii legii au stabilit că șoferul, care a fost arestat, era băut. În urma testării cu etilotestul, rezultatele au arătat o îmbibație alcoolică de 0,66 mg/l alcool pur în aerul expirat.
În plus, tânărul s-a ales cu dosar penal pentru ucidere din culpă și pentru conducerea unui autoturism sub influența băuturilor alcoolice.